સમી સાંજે સૂરજનો તાપ મંદ પડ્યો હોય, આંખો આંજી દેતા પ્રકાશના બદલે હવે એની સામે નજર માંડી શકાતી હોય, ઘાટ્ટો પીળો રંગ હવે આછો થયો હોય ત્યારે પણ સંધ્યાના રંગો અદભૂત હોય છે.સંધ્યાને પણ ઉષા જેટલું જ ગૌરવ હોય છે. બસ એમ જ, માનવ જીવનની સંધ્યા પણ એટલી જ સુંદર હોવી જોઈએ જે માટે સુકેતુભાઇ અને મિત્ર કાવસ શેઠના અવિરત – અથાગ પ્રયત્ન કરતા રહ્યાં છે.બધા જ વૃધ્ધોને અત્યંત આનંદમાં રાખવા, નીતનવા મનોરંજન કાર્યક્રમોનું આયોજન, હોટેલ્સનું સ્પોન્સર્ડ ડીનર, સિનેમા અને પ્રવાસોનું આયોજન આ વૃદ્ધોની હતાશા અને નિરાશાને દૂર કરી દે છે. આ મિત્રોનો હેતુ છે વૃધ્ધો જીવનસંધ્યા મુક્તમને માણી બાકીનું જીવન જીવવાની સ્વતંત્રતા પામે, તેમની નિરાશા દૂર થાય, આનંદમય રહે, તેમનું સ્વાસ્થ્ય જળવાય અને અગત્યનું તો એ છે કે જયારે પોતાના જ પરાયા થયા છે ત્યારે અમારા જેવા પરાયાઓએ જ એમના પોતાના હોવાનો એહસાસ કરાવવો. ધન્ય છે આ મિત્રોને.